FI Euroopan unionin virallinen lehti L 308/3

KOMISSION ASETUS (EU) N:o 1146/2014,

annettu 23 päivänä lokakuuta 2014,

Euroopan parlamentin ja neuvoston asetuksen (EY) N:o 396/2005 liitteiden II, III, IV ja V muuttamisesta siltä osin kuin on kyse antrakinonin, benfluraliinin, bentatsonin, bromoksyniilin, klorotaloniilin, famoksadonin, imatsamoksin, metyylibromidin, propaniilin ja rikkihapon jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan, 14 artiklan 1 kohdan a alakohdan, 18 artiklan 1 kohdan b alakohdan ja 49 artiklan 2 kohdan,

sekä katsoo seuraavaa:

(1) Bentatsonin, bromoksyniilin, klorotaloniilin, famoksadonin ja imatsamoksin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Benfluraliinin ja propaniilin jäämien enimmäismäärät vahvistettiin kyseisen asetuksen liitteessä III olevassa A osassa. Asetuksessa (EY) N:o 396/2005 ei ole asetettu jäämien enimmäismääriä antrakinonille, metyylibromidille ja rikkihapolle, ja koska näitä tehoaineita ei ole sisällytetty kyseisen asetuksen liitteeseen IV, sovelletaan kyseisen asetuksen 18 artiklan 1 kohdan b alakohdassa säädettyä oletusarvoa 0,01 mg/kg.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon antrakinonin jäämien voimassa olevista enimmäismääristä asetuksen 12 artiklan 1 kohdan mukaisesti (2). Antrakinonin sisällyttämättä jättämisestä neuvoston direktiivin 91/414/ETY (3) liitteeseen I säädetään komission päätöksessä 2008/986/EY (4). Ottaen huomioon, että antrakinonin käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti.

(3) Elintarviketurvallisuusviranomainen antoi perustellun lausunnon benfluraliinin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (5). Se suositteli jäämien enimmäismäärien alentamista lehtisalaatin, siloendiivin, sinappikaalin, sikurin (valkolehden), tuoreiden silpimättömien papujen, tuoreiden silvittyjen papujen, tuoreiden silpimättömien herneiden, tuoreiden silvittyjen herneiden, linssien, kuivattujen papujen, kuivattujen herneiden, auringonkukansiementen, rapsinsiementen, ohranjyvien, vehnänjyvien ja juurisikurin juurten osalta. Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta. Se katsoi, että valkosipuleja, tomaatteja, kurkkuja, meloneja ja maapähkinöitä koskevista jäämien enimmäismääristä ei ollut saatavilla mitään tietoja ja että riskinhallinnasta vastaavien tahojen on jatkettava asian tarkastelua. Kyseisiä hyödykkeitä koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(4) Elintarviketurvallisuusviranomainen antoi perustellun lausunnon bentatsonin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (6). Se ehdotti jäämän määritelmän muuttamista. Se suositteli jäämien enimmäismäärien alentamista valkosipulien, salottisipulien, yrttien, tuoreiden silvittyjen papujen, tuoreiden silpimättömien herneiden, tuoreiden silvittyjen herneiden, maapähkinöiden, hirssin, siipikarjan (liha, rasva ja maksa) ja linnunmunien osalta. Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta. Se katsoi, että perunoita, purjoa, yrttiuutejuomia (kuivatut, lehdet), sikoja (liha, rasva, maksa ja munuaiset), nautoja (liha, rasva, maksa ja munuaiset), lampaita (liha, rasva, maksa ja munuaiset), vuohia (liha, rasva, maksa ja munuaiset) ja maitoa (naudat, lampaat ja vuohet) koskevista jäämien enimmäismääristä ei ollut saatavilla tiettyjä tietoja ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Se totesi myös, että varhaissipuleja, kurkkuja, unikonsiemeniä ja soijapapuja koskevista jäämien enimmäismääristä ei ollut saatavilla mitään tietoja ja että riskinhallinnasta vastaavien tahojen on jatkettava asian tarkastelua. Kyseisiä hyödykkeitä koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(5) Elintarviketurvallisuusviranomainen antoi perustellun lausunnon bromoksyniilin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (7). Se ehdotti jäämän määritelmän muuttamista. Se suositteli jäämien enimmäismäärien alentamista valkosipulien, kepasipulien, salottisipulien, sokerimaissin, parsan, purjon ja pellavansiementen osalta. Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta. Se katsoi, että humalaa koskevasta jäämien enimmäismäärästä ei ollut saatavilla tiettyjä tietoja ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärä olisi kyseisen tuotteen osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseistä jäämien enimmäismäärää tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(6) Elintarviketurvallisuusviranomainen antoi perustellun lausunnon klorotaloniilin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (8). Se katsoi, että omenoita, päärynöitä, kvitteneitä, mispeleitä, japaninmispeleitä, aprikooseja, persikoita, syötäviksi ja viinin valmistukseen tarkoitettuja viinirypäleitä, mansikoita, karviaismarjoja, banaaneja, papaijoja, perunoita, porkkanoita, mukulaselleriä, piparjuurta, palsternakkaa, juuripersiljaa, kaurajuurta, nauriita, valkosipuleja, kepasipuleja, salottisipuleja, varhaissipuleja, tomaatteja, munakoisoja, kurkkuja, avomaankurkkuja, kesäkurpitsoja, meloneja, kurpitsoja, vesimeloneja, kukkakaalia, ruusukaalia, keräkaalia, yrttiselleriä, persiljaa, tuoreita silpimättömiä papuja, tuoreita silvittyjä papuja, tuoreita silpimättömiä herneitä, tuoreita silvittyjä herneitä, tuoreita linssejä, parsaa, selleriä, purjoa, viljeltyjä sieniä, kuivattuja papuja, kuivattuja linssejä, kuivattuja herneitä, kuivattuja lupiineja, maapähkinöitä, ohranjyviä, kauranjyviä, vehnänjyviä, rukiinjyviä, humalaa, sikoja (liha, rasva, maksa ja munuaiset), nautoja (liha, rasva, maksa ja munuaiset), lampaita (liha, rasva, maksa ja munuaiset), vuohia (liha, rasva, maksa ja munuaiset), siipikarjaa (liha, rasva ja maksa), maitoa (naudat, lampaat ja vuohet) ja linnunmunia koskevista jäämien enimmäismääristä ei ollut saatavilla tiettyjä tietoja ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(7) Elintarviketurvallisuusviranomainen antoi perustellun lausunnon famoksadonin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (9). Se suositteli jäämien enimmäismäärän alentamista kauranjyvien osalta. Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta. Se katsoi, että rapsinsiemeniä, sikoja (liha, rasva, maksa ja munuaiset), nautoja (liha, rasva, maksa ja munuaiset), lampaita (liha, rasva, maksa ja munuaiset), vuohia (liha, rasva, maksa ja munuaiset), siipikarjaa (liha, rasva ja maksa), maitoa (naudat, lampaat ja vuohet) ja linnunmunia koskevista jäämien enimmäismääristä ei ollut saatavilla tiettyjä tietoja ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(8) Elintarviketurvallisuusviranomainen antoi perustellun lausunnon imatsamoksin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (10). Se katsoi, että tuoreita silpimättömiä papuja, tuoreita silvittyjä herneitä, kuivattuja papuja, kuivattuja linssejä, kuivattuja herneitä, auringonkukansiemeniä, rapsinsiemeniä, soijapapuja, maissia, riisiä, sikoja (liha, rasva, maksa ja munuaiset), nautoja (liha, rasva, maksa ja munuaiset), lampaita (liha, rasva, maksa ja munuaiset), vuohia (liha, rasva, maksa ja munuaiset) ja maitoa (naudat, lampaat ja vuohet) koskevista jäämien enimmäismääristä ei ollut saatavilla tiettyjä tietoja ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(9) Elintarviketurvallisuusviranomainen antoi perustellun lausunnon metyylibromidin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (11). Metyylibromidin sisällyttämättä jättämisestä direktiivin 91/414/ETY liitteeseen I säädetään komission päätöksessä 2008/753/EY (12), ja tämä vahvistettiin komission päätöksessä 2011/120/EU (13). Sallituista käyttötarkoituksista kolmansissa maissa ei ole ilmoitettu. Metyylibromidin osalta jäämien enimmäismäärien oletusarvoa ei voida määrittää määrällisesti valvontalaboratorioissa, eikä tälle aineelle ole tämän vuoksi aiheellista asettaa jäämien enimmäismääriä. Metyylibromidi muuntuu kuitenkin luonnollisesti bromidi-ioniksi, jolle on jo vahvistettu valvontalaboratorioiden määritettävissä olevat jäämien enimmäismäärät.

(10) Elintarviketurvallisuusviranomainen antoi perustellun lausunnon propaniilin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan sekä 12 artiklan 1 kohdan mukaisesti (14). Propaniilin sisällyttämättä jättämisestä direktiivin 91/414/ETY liitteeseen I säädetään komission päätöksessä 2008/769/EY (15), ja tämä vahvistettiin komission täytäntöönpanoasetuksessa (EU) N:o 1078/2011 (16). Ottaen huomioon, että propaniilin käyttö ei ole enää sallittua unionissa eikä kolmansissa maissa sallituista käyttötarkoituksista ole ilmoitettu, on aiheellista vahvistaa jäämien enimmäismäärät määritysrajan tasolle tai jäämien enimmäismäärän oletusarvon tasolle asetuksen (EY) N:o 396/2005 18 artiklan 1 kohdan b alakohdan mukaisesti. Propaniilin osalta liitteessä III vahvistetut jäämien enimmäismäärät olisi tämän vuoksi poistettava asetuksen (EY) N:o 396/2005 17 artiklan sekä sen 14 artiklan 1 kohdan a alakohdan mukaisesti.

(11) Elintarviketurvallisuusviranomainen antoi rikkihapon osalta perustellun lausunnon 12 artiklan 1 kohdan mukaisesti (17). Rikkihapon sisällyttämättä jättämisestä direktiivin 91/414/ETY liitteeseen I säädetään komission päätöksessä 2008/937/EY (18). Koska rikkihappo on vain lievästi myrkyllistä, elintarviketurvallisuusviranomainen suositteli, ettei jäämien enimmäismääriä aseteta. Tämän vuoksi on aiheellista sisällyttää rikkihappo asetuksen (EY) N:o 396/2005 liitteeseen IV.

(12) Komissio kuuli torjunta-ainejäämiä käsitteleviä Euroopan unionin vertailulaboratorioita tarpeesta mukauttaa tiettyjä määritysrajoja. Laboratoriot totesivat useiden aineiden osalta, että tekninen kehitys edellyttää erityisten määritysrajojen asettamista tietyille hyödykkeille.

(13) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(14) Sen vuoksi asetusta (EY) N:o 396/2005 olisi muutettava.

(15) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta tiedot osoittavat kuluttajansuojan säilyvän korkeatasoisena.

(16) Olisi sallittava kohtuullinen siirtymäaika ennen muutettujen enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(17) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(18) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III, IV ja V tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu laillisesti ennen 18 päivää toukokuuta 2015.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä kuitenkin sovelletaan 18 päivästä toukokuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for anthraquinone according to Article 12 of Regulation (EC) No 396/2005. EFSA Journal 2012;10(6):2761. [6 pp.].

(3) Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1)

(4) Komission päätös 2008/986/EY, tehty 15 päivänä joulukuuta 2008, antrakinonin sisällyttämättä jättämisestä neuvoston direktiivin 91/414/ETY liitteeseen I ja tätä ainetta sisältäville kasvinsuojeluaineille annettujen lupien peruuttamisesta (EUVL L 352, 31.12.2008, s. 48).

(5) Euroopan elintarviketurvallisuusviranomainen, 2013; Reasoned opinion on the review of the existing maximum residue levels (MRLs) for benfluralin according to Article 12 of Regulation (EC) No 396/2005. EFSA Journal 2013;11(6):3278. [33 pp.].

(6) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for bentazone according to Article 12 of Regulation (EC) No 396/2005. EFSA Journal 2012;10(7):2822. [65 pp.].

(7) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for bromoxynil according to Article 12 of Regulation (EC) No 396/2005. EFSA Journal 2012;10(8):2861. [41 pp.].

(8) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for cholorothalonil according to Article 12 of Regulation (EC) No 396/2005. EFSA Journal 2012;10(10):2940. [87 pp.].

(9) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for famoxadone according to Article 12 of Regulation (EC) No 396/2005. EFSA Journal 2012;10(7):2835. [53 pp.].

(10) Euroopan elintarviketurvallisuusviranomainen, 2013; Reasoned opinion on the review of the existing maximum residue levels (MRLs) for imazamox according to Article 12 of Regulation (EC) No 396/2005. EFSA Journal 2013;11(6):3282. [34 pp.].

(11) Euroopan elintarviketurvallisuusviranomainen, 2013; Reasoned opinion on the review of the existing maximum residue levels (MRLs) for methyl bromide according to Article 12 of Regulation (EC) No 396/2005. EFSA Journal 2013;11(7):3339. [29 pp.].

(12) Komission päätös 2008/753/EY, tehty 18 päivänä syyskuuta 2008, metyylibromidin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (EUVL L 258, 26.9.2008, s. 68).

(13) Komission päätös 2011/120/EU, annettu 21 päivänä helmikuuta 2011, metyylibromidin sisällyttämättä jättämisestä neuvoston direktiivin 91/414/ETY liitteeseen I (EUVL L 47, 22.2.2011, s. 19).

(14) Euroopan elintarviketurvallisuusviranomainen, 2013; Reasoned opinion on the review of the existing maximum residue levels (MRLs) for propanil according to Article 12 of Regulation (EC) No 396/2005. EFSA Journal 2013;11(6):3280. [22 pp.].

(15) Komission päätös 2008/769/EY, tehty 30 päivänä syyskuuta 2008, propaniilin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (EUVL L 263, 2.10.2008, s. 14).

(16) Komission täytäntöönpanoasetus (EU) N:o 1078/2011, annettu 25 päivänä lokakuuta 2011, tehoaineen propaniili hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 279, 26.10.2011, s. 1).

(17) Euroopan elintarviketurvallisuusviranomainen; Review of the existing maximum residue levels (MRLs) for sulphuric acid according to Article 12 of Regulation (EC) No 396/2005. EFSA Journal 2012;10(1):2556. [9 pp.].

(18) Komission päätös 2008/937/EY, tehty 5 päivänä joulukuuta 2008, rikkihapon sisällyttämättä jättämisestä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (EUVL L 334, 12.12.2008, s. 88).